stanford-oval/wikipedia huggingface dataset:
Otter LCR

| Otter LCR |
| --- | --- |
 Otter LCR ylittämässä siltaa vuonna 1943.
Aseen tyyppi:  Panssariauto
Alkuperämaa:   Kanada
Palvelushistoria
Valtion käytössä:   Kanada  Iso-Britannia   Jordania   Alankomaat
Sodissa:  Toinen maailmansota  Indonesian vallankumous
Valmistushistoria
Valmistajat:  General Motors Canada
Valmistusvuodet:  1942-1945
Valmistusmäärä:  1761 kappaletta.
Tekniset tiedot
Paino:  4400 kg
Pituus:  4.50 metriä
Leveys:  2.16 metriä
Korkeus:  2.44 metriä
Miehistö:  Kolme henkeä
Panssarointi:  12 mm (Vahvimmillaan)
Pääaseistus:  Boys-panssarintorjuntakivääri  Bren LMG konekivääri
Moottori:  GMC:n valmistama kuusisylinterinen polttomoottori
Teho:  79 Kw
Voimansiirto:  4×4
Polttoaineen määrä:  Bensiini
Jousitus:  Lehtijouset
Huippunopeus:  75 km/h
Otter LCR (engl. LRC - Light Reconnaissance Car) oli General Motors Canadan valmistama toisessa maailmansodassa käytetty panssariauto. General Motors Canada valmisti ajoneuvoa 1761 kappaletta vuosina 1942–1945 Oshawassa sijaitsevassa tehtaassa. Ajoneuvo suunniteltiin vastaamaan brittiläisvalmisteista Morris LRC -panssariautoa, ja sen rakenne perustui Canadian Military Pattern truck -ajoneuvoon. Otter LCR oli aseistettu Boys-panssarintorjuntakiväärillä ja Bren LMG -konekiväärillä. Ajoneuvossa oli kolmihenkinen miehistö.
Palveluskäyttö

Otter LCR oli Kanadan armeijan käytössä Italiassa sekä muualla Euroopassa käydyissä taisteluissa. Kanadalaisten joukkojen lisäksi ajoneuvo oli Britannian armeijan käytössä toisessa maailmansodassa. Sodan jälkeen Alankomaiden armeija ja Jordanian armeija käyttivät ajoneuvoa vuosina 1945–1949 Indonesian vallankumoukseen liittyneissä taisteluissa.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Otter Light Reconnaissance Car
Käännös suomeksi
Norsepower

| Norsepower Oy Ltd |
| --- | --- |
Yritysmuoto:  osakeyhtiö
Perustettu:  2012
Toimitusjohtaja:  Heikki Pöntynen
Kotipaikka:  Rauma
Liikevaihto:  noin 8 milj. euroa (koko konserni, 2023)
Henkilöstö:  40 (2022)
Kotisivu:  https://www.norsepower.com/
Infobox OKVirheellinen NIMI-arvo: 
Norsepower Oy on suomalainen teknologiayritys, joka kehittää ja valmistaa roottoripurjeita. Purjeiden avulla laivat voivat säästää polttoainekuluissa. Norsepower on maailman suurin roottoripurjeiden valmistaja.
Historia > Roottoripurjeiden historia 1922–

Saksalainen Anton Flettner patentoi roottoripurjeet vuonna 1922 ja ensimmäistä kertaa niitä käytettiin Atlantin ylitykseen vuonna 1926.  New Yorkiin saapuneen aluksen nimi oli Baden-Baden. Aluksen kaksi purjetta oli purettu ja niiden tilalle oli asennettu kaksi 15 metriä korkeaa sylinterin muotoista roottoripurjetta. Suomessa Sigurd Savonius hyödynsi pienessä puuveneessään roottoripurjeita jo 1920-luvulla.
Alkuaikoina purjeet eivät olleet markkinoilla kilpailukykyisiä. Aluksi ongelmia tuotti tarpeeksi kestävän purjeen rakentaminen. Kun materiaali vaihdettiin metalliin, purjeista tuli turhan painavia, mikä hidasti laivan kulkemista. Kun polttoaineena käytetty hiili tai öljy olivat edullisia, eivät pienet säästöt kiinnostaneet laivayhtiöitä.  2000-luvulla teknologia alkoi kiinnostaa kahdesta syystä: siksi, että öljyn hinta oli kallistunut ja siksi, että satamat halusivat vähentää hiilidioksidipäästöjään. Ne asettivat laivoille päästörajoituksia. Esimerkiksi The International Maritime Organization tavoittelee hiilineutraaliutta vuoteen 2050 mennessä.
Historia > Norsepower 2012–2019

Tuomas Riski keksi Norsepowerin liikeidean vuonna 2012. Myyjänä IT-alalla työskennellyt diplomi-insinööri ja ekonomi halusi cleantech-alalle voidakseen vähentää merien päästöjä. Tukenaan hänellä oli muun muassa eläkkeellä oleva laivansuunnittelija Kai Levander, toimitusjohtaja Jorma Eloranta sekä roottoripurjeita Suomessa harrastaneen Sigurd Savoniuksen pojanpoika.
Yhtiö valmisti Naantalissa roottoripurjeensa ensimmäisen prototyypin. Se alkoi liikennöidä rahtialuksessa marraskuussa 2014.
Ensimmäinen Norsepowerin roottoripurje alkoi liikennöidä vuonna 2015. Bore-yhtiön M/S Estraden-roro-alukseen oli asennettu kaksi 18 metriä korkeaa roottoripurjetta. Niiden avulla polttoainekulut pienenivät 6 prosenttia.  Bore oli mukana Tekesin rahoittamassa pilottihankkeessa, jossa Norsepowerin roottoripurjetta päästiin testaamaan valtamerellä. Pilotin päätyttyä yhtiö osti purjeet itselleen ja kertoi säästäneensä niiden avulla 5 prosenttia polttoainekuluissa.
Vuonna 2016 yhtiö sai kolmen miljoonan euron rahoituksen. Sijoittajina toimivat VNT Management, Lifeline Ventures, Finnvera ja Wate. Se oli saanut tukea myös Euroopan unionilta ja Suomen valtiolta. Riski alkoi kehittää Flettnerin kehittämää konseptia yhdessä meriarkkitehti Kai Levanderin kanssa.
Vuonna 2017 yhtiöllä oli seitsemän työntekijää. Rahoitusta se oli kerännyt yhteensä noin kymmenen miljoonaa euroa.
Vuonna 2018 matkustajalautta M/S Viking Graceen asennettiin 25 metriä korkea roottoripurjetorni.  Alus alkoi operoida huhtikuussa. Myös tanskalaiseen tuotesäiliöalus Maersk Pelicaniin asennettiin Rotterdamin satamassa kaksi roottoripurjetta, joiden korkeus oli 30 metriä ja halkaisija viisi metriä. Asennuksen jälkeen se teki ensimmäisen matkansa syyskuussa.  Maersk oli saanut hankintaan tukea Shelliltä. Yhtiö keräsi uutta rahoitusta 3,6 miljoonaa euroa, sijoittajina toimivat VNT Management ja Korkia-rahoitusyhtiön kautta toimineet yksityissijoittajat. Yhtiö suunnitteli tuotannon aloittamista ja alihankkijaverkoston perustamista Kiinassa.
Elokuussa 2019 Etelä-Korean suurimmat telakat Hyundai Heavy Industries ja Samsung nostivat Norsepowerin purjeet uusien tankkereidensa designiin, eli alkoivat jälleenmyydä niitä. Syyskuussa Norsepower sai 8 miljoonan euroa rahoitusta öljy-yhtiöiden tankkerilaivastojen yhteiseltä sijoittajaryhmältä OGCI Climate Investmentsiltä. Ryhmään kuuluivat esimerkiksi Shell, Petrobras, Repsol ja Exxon Mobil. Lokakuussa kerrottiin, että Maersk Tanker oli säästänyt roottoripurjeiden avulla 8,2 prosenttia polttoainekuluissa. Vuoden loppuun mennessä Norsepowerin purjeet oli asennettu viiteen alukseen.
Historia > Norsepower 2020–

Ensimmäiset roottoripurjeet toimitettiin Kiinasta vuonna 2020. Yhtiön liikevaihto oli 5,2 miljoonaa euroa, viisinkertainen edelliseen vuoteen verrattuna.
Huhtikuussa 2021 Viking Grace luopui Grace-aluksellaan olleista roottoripurjeista, sillä se piti sen avulla saatuja säästöjä liian pieninä. Polttoaineen kulutukseen vaikuttaa myös sääolosuhteet ja lasti ja yhtiön mukaan purjeesta olisi voinut olla enemmän hyötyä reitillä, jossa ollaan enemmän avomerellä. Purje asennettiin toiseen alukseen. Koronapandemia vaikutti siihen, että meriteollisuudessa lykättiin investointeja. Norsepoweriin tämä vaikutti niin, että sen liikevaihto lähes puoliintui.
Vuonna 2022 liikevaihto nousi taas noin 5 miljoonaan euroon.
Tammikuussa 2023 Norsepower sain 10 miljoonan euron pääomalainan Ilmastorahastolta. Maaliskuuhun mennessä yhtiö oli saanut kerättyä yhteensä 28 miljoonan euron rahoituksen kansainvälistymiseen. Kierroksen pääsijoittaja oli ranskalainen Mirova-varainhoitoyhtiö Natixis Investment Managers -konsernista. Muita sijoittajia olivat muun muassa Suomen Teollisuussijoitus ja VNT Investments. Olemassaolonsa aikana se oli saanut rahoitusta yhteensä noin 40 miljoonaa euroa. Yhtiö perusti tytäryhtiön Shanghain pohjoispuolelle Aasian tuotantoa varten.
Helmikuussa 2024 yhtiö kertoi myyneensä yhteensä 18 roottoripurjetta Airbusille. Purjeet asennettiin kolmeen ranskalaisen Louis Dreyfus Armateurs -laivanvarustajan omistamaan uuteen roro-alukseen. Aluksilla kuljetetaan Airbusin valmistamia lentokonekomponentteja Euroopasta Yhdysvaltoihin. Kaupan myötä yhtiön tilauskannan arvo nousi 20 miljoonaan euroon. Yhtiön purjeita oli asennettu kahdeksaan laivaan ja toimitus oli käynnissä 14 aluksessa. Toukokuussa Tuomas Riskin seuraajana toimitusjohtajana aloitti Heikki Pöntynen, yhtiön hallituksen jäsen.
Organisaatio

Yhtiö valmistaa ja sähköistää ohjauskomponentit Suomessa. Tehtaat sillä on Puolassa ja Kiinassa. Vuonna 2022 yhtiöllä oli 40 työntekijää.
Teknologia

Norsepower valmistaa  tuuliapupropulsiojärjestelmiä
eli roottoripurjeita. Niiden toiminta perustuu Magnuksen ilmiöön, jossa paine-ero ilmavirrassa aiheuttaa työntövoimaa. Kun suuri, sylinterimäinen mekaaninen purje pyörii, toinen puoli sen pinnasta vetää ilmaa pienemmällä paineella kuin sen toinen puoli. Paine-ero työntää laivaa eteenpäin.   Purje pyörii oman akselinsa ympärillä yli 200 kilometriä tunnissa. Roottoripurjeita käytetään laivoissa täydentävänä voimana, jonka avulla voidaan pienentää polttoaineenkulutusta.
Norsepower valmistaa roottoripurjeensa hiilikuidusta, joka on huomattavasti kevyempää kuin metalli, josta purjeet oli aiemmin valmistettu. Purjeet toimivat automaattisesti ja hyödyntävät tekoälyä, joten niiden käyttämiseen ei tarvita henkilökuntaa.
Vuonna 2018 Maersk arvioi, että kahden roottoripurjeen avulla se pystyi säästämään Maersk Pelicansin polttoainekuluissa 7–10 prosenttia.
Asiakkaita

Norsepowerin roottoreita on käytössä esimerkiksi seuraavissa aluksissa:
Bore-yhtiön Estraden-roro-laiva, joka operoi Hollannin ja Britannian välillä
Sea-Cargo
Scandlines-yhtiön M/V Copenhagen- ja Berlin-lautat, joka operoivat Saksan ja Tanskan välissä  ja
Vale
Tunnustuksia

Syyskuussa 2015 Norsepower voitti Energy Efficiency Solution -sarjan Fathom Maritime Intelligencen vuosittaisessa Ship Efficiency Awards -tilaisuudessa.
Kesäkuussa 2016 Norsepower voitti Amsterdamissa järjestetyllä Electric & Hybrid Marine World Expossa Innovation of the Year -kategorian
Kevällä 2017 Norsepowerin toimitusjohtaja Riski sai Young Entrepreneur Award-palkinnon Norjan prinssi Haakonilta. Palkinnon myönsivät Nor-Shipping-konferenssi ja YoungShip International -yhdistys. Syksyllä Norsepower pääsi mukaan Wired-teknologialehden listalle Helsingin kymmenestä kiinnostavimmasta startup-yrityksestä
Aiheesta muualla

Norsepowerin verkkosivusto
Norsepowerin roottoripurje Maersk Pelicanin kannella
Nyrkkitappelu

| Nyrkkitappelu |
| --- | --- |
 Nyrkkitappelu vuoden 2014 Ilosaarirockissa.
Tiedot
Toiminnassa:  2010–
Tyylilaji:  punk rock
Kotipaikka:  Tampere
Laulukieli:  suomi
Jäsenet:  Horo-Hepe   "Luca Di Giovanni"   Nuha-Juha   Jee Jee Lavone  
Entiset jäsenet:  Myrkky-Salmela   Napalmi-Kaarlo   Kyytipoika   Nästi Jeskanen   Make Agenda  
Levy-yhtiö:  Stupido Records (2014–)  Blast of Silence (2012–2013)
Aiheesta muualla
Kotisivut
Infobox OKNimi-testi OK: 
Nyrkkitappelu on suomalainen punkrock-yhtye, jonka perustivat Tampereella vuonna 2010 Horo-Hepe ja Nästi Jeskanen. Kotisivujensa mukaan yhtye soittaa ”irtosuhteisiin yllyttävää nuorisomusiikkia”.
Historia

Nyrkkitappelun Nyrkkitappelu-EP:n B-puolen avaava kappale ”Tyttöjen farkut” valittiin pian singlen julkaisun jälkeen Radio Rockin Kesäpojat-ohjelman viralliseksi kesäbiisiksi. Samaan aikaan singlen A-puolen ensimmäinen kappale ”Voi pyhä äiti, nyt mennään!” soi useasti YleX-radiokanavalla. Nyrkkitappelun tulevaisuus oli ensimmäisen singlejulkaisun jälkeen vaakalaudalla ensimmäisen basistin Myrkky-Salmelan kuoltua. Napalmi-Kaarlo saatiin nopeasti soittamaan jo sovitut keikat, ja tuuraus venyi lopulta parin vuoden mittaiseksi.
Ennen ensialbumin julkaisua Blast of Silence julkaisi myös Nyrkkitappelun Toinen seiska -nimisen EP:n. Toinen EP ei saavuttanut samanlaista huomiota kuin ensimmäinen single, vaikka sillä olevasta kappaleesta ”Mä vihaan mun bändikavereita” tuli yksi yhtyeen suosituimmista kappaleista.
Radiosoiton sekä ahkeran keikkailun myötä Svart Recordsin ja Blast of Silencen yhteistyössä julkaisema debyyttialbumi Bangkok Shocks, Saigon Shakes, Nyrkkitappelu Rocks nousi Suomen virallisen listan sijalle 17. Albumi äänitettiin nopeasti livesoittona tamperelaisen Day Eleven -yhtyeen treenikämpällä, ja se sisälsi singlejulkaisujen A- ja B-puolien ensimmäiset kappaleet uudelleen äänitettynä. Albumin julkaisun jälkeen yhtye jatkoi ahkeraa keikkailua ympäri Suomen. Vuoden 2013 Femmagaalassa yhtye pokkasi vuoden tulokkaalle jaettavan Puskista-Femma-palkinnon.  Pian tämän jälkeen yhtyeen basisti Napalmi-Kaarlo erosi yhtyeestä henkilökohtaisen elämäntilanteen muuttuessa. Uudeksi basistiksi valikoitui Make Agenda, joka oli tunnettu tamperelaisesta Nitrokiss-yhtyeestä. Hän on edesmenneen ensimmäisen basistin isoveli.
Stupido Records julkaisi yhtyeen toisen albumi Haluan olla rocktähti ja saada paljon naisia vuonna 2013. Albumin nimi on piikittelyä edellisen albumin Rumbassa lytänneen toimittajan suuntaan. Albumi on musiikiltaan nopeampi ja sanoituksiltaan aggressiivisempi kuin aiempi. Albumilta ei julkaistu vinyylisinglejä. Sen sijaan julkaistiin aikakaudelle hyvin epätyypillinen CD-single ”Onko sulla lupa pitää kivaa?”. Toisen albumin myötä Nyrkkitappelun keikkatahti kiihtyi, ja yhtye teki useita loppuunmyytyjä keikkoja ympäri Suomen mm. Pää Kii -yhtyeen kanssa yhdessä tehdyllä PunkRock X-mas -kiertueella.
Kiristyneen keikkatahdin takia kiristyi myös yhtyeen sisäinen ilmapiiri, ja lopulta yhtyeen soolokitaristi Kyytipoika erotettiin. Uudeksi kitaristiksi otettiin Tollo Miljoona tamperelaisesta The Bitterlicks -yhtyeestä.
Kolmatta albumiaan Mitä saisi olla? yhtye valmisteli huomattavasti huolellisemmin kuin edeltäviä. Albumi äänitettiin Lauri Elorannan studiolla Helsingissä ja sen julkaisi Stupido Records huhtikuun 2016 loppupuolella. Albumilta irrotetuista singlekappaleista ”Haureus sekoittaa mun pään” ja ”Sun lapset on mun lapsia nyt” julkaistiin musiikkivideot sekä digisinglet.
Jäsenet

Horo-Hepe (Heikki Kuivala) – laulu
Tollo Miljoona – kitara
Jee Jee Lavone – basso
”Luca Di Giovanni” – rummut
Diskografia > Studioalbumit

Bangkok Shocks, Saigon Shakes, Nyrkkitappelu Rocks (2013,  Blast of Silence, Svart Records)
Haluan olla rocktähti ja saada paljon naisia (2014,  Stupido Records)
Mitä saisi olla? (2016,  Stupido)
Isosta nyrkistä naamaan (2020,  Stupido)
Ongelmanuorten sävellahja (2023,  Stupido)
Diskografia > EP:t

Nyrkkitappelu (2012,  Blast of Silence, Svart)
Toinen seiska (2013,  Blast of Silence, Svart)
Nyrkkitappelu hiton Nyrkkitappelu (2022,  Blast of Silence)
Diskografia > Singlet

”Onko sulla lupa pitää kivaa?” (2014, Stupido)
”Haureus sekoittaa mun pään” (2016)
”Sun lapset on mun lapsia nyt” (2016)
”Kolme tölkkiä Lidlin kassissa” (2019)
”Anna mulle kesää” (2020)
”Laiffi vetää mua feissiin” (2020)
”Pariskunnat / Taksilla Pittiin” (2021)
”Tästä se lähtee!” (2022)
”Farkkuhaarniska” (2022)
Aiheesta muualla

Kotisivu (Arkistoitu – Internet Archive)
Pantterikonna

| Pantterikonna |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Sammakkoeläimet Amphibia
Lahko::  Sammakot ja konnat Anura
Heimo::  Konnat Bufonidae
Suku::  Sclerophrys
Laji::  regularis
Kaksiosainen nimi
 Sclerophrys regularis 
Infobox OKVirheellinen NIMI-arvoIUCN-testi OK: 
Pantterikonna (Sclerophrys regularis, Amietophrynus regularis eli Bufo regularis) on Afrikassa elävä rupikonnalaji. Se kasvaa 6–13 cm mittaiseksi, ja sen iho on rupikonnille tyypillisen nystermäpintainen.
Sitä tavataan Saharan eteläpuolisessa Afrikassa, savannilla, metsänreunoissa ja viljelysmailla, usein jokien läheisyydessä.
Pantterikonnia pidetään myös lemmikkeinä terraarioissa.
Oostflakkee

| Oostflakkee |
| --- | --- |
 Tuulimylly Den Bommelissa, Oostflakkeessa.
 lippu:  vaakuna

 Koordinaatit: 51°41′N, 4°16′E 
Valtio:  Alankomaat
Provinssi:  Etelä-Hollanti
Hallinto:  
 – Asutustyyppi:  Kunta
 – Pormestari:  J. Heijkoop
Pinta-ala:  
 – Kokonaispinta-ala:  107.44 km²
 – Maa:  74.69 km²
 – Josta vettä:  32.75 km² 
Väkiluku (30.6.2008):  10 148
 – Väestötiheys:  136 as./km²
Aikavyöhyke:  UTC+1
 – Kesäaika:  UTC+2
Postinumero:  3255-3258
Suuntanumero(t):  0187
 
 www.oostflakkee.nl 
Infobox OKVirheellinen NIMI-arvo: 
Oostflakkee on Alankomaissa, Etelä-Hollannin provinssissa, Goeree-Overflakkee-saaren itäosassa sijaitseva kunta. Asukkaita kunnassa on 10 148 (30.6.2008) ja väestötiheys on 136 as./km². Kunnan pinta-ala on 107,44 neliökilometriä, josta vettä on 32,75 km². Oostflakkeen pormestari on J. Heijkoop. Kunnan keskuspaikkakunta on Oude-Tonge, jossa muun muassa kunnantalo sijaitsee.
Oostflakkeen kunta muodostuu seuraavista osista (holl. kernen): Achthuizen, Langstraat, Den Bommel, Ooltgensplaat, Oude-Tonge, Kranendijk ja Zuidzijde.
Historia

Nykyinen Oostflakkeen kunta syntyi vuonna 1966, kun Achthuizen, Den Bommel, Ooltgensplaat, Oude-Tonge, Langstraat ja Zuidzijde yhdistyivät yhdeksi kunnaksi.
Politiikka

Oostflakkeen pormestarina toimii J. Heijkoop. Oostflakkeen kunnanvaltuustossa on 15 paikkaa ja ne ovat jakaantuneet seuraavasti:
PvdA, viisi paikkaa
ChristenUnie, kolme paikkaa
Vrije Lijst Oostflakkee, kaksi paikkaa
VVD, kaksi paikkaa
SGP, kaksi paikkaa
CDA, yksi paikka
Aiheesta muualla

Kuvia tai muita tiedostoja aiheesta Oostflakkee Wikimedia Commonsissa
Virallinen kotisivu (hollanniksi) (saksaksi) (englanniksi)
Kunnan kartta (Arkistoitu – Internet Archive) (hollanniksi)
Oscar Steen

| Oscar Steen |
| --- | --- |

Henkilötiedot
Syntynyt: 20. heinäkuuta 1982 (ikä 42) Tukholma, Ruotsi
Kansalaisuus:   Ruotsi
Jääkiekkoilija
Pelipaikka:  keskushyökkääjä
Maila:  vasen
Pituus:  175 cm
Paino:  86 kg
Seura
Seura:  AIK IF
Sarja:  Allsvenskan
Pelaajaura
Pääsarjaura:  1999–
Aik. seurat:  Hammarby IF   Bofors IK   Färjestads BK   Leksands IF   MODO Hockey   VIK Västerås HK
Oscar Einar Steen (s. 20. heinäkuuta 1982 Tukholma, Ruotsi) on ruotsalainen jääkiekkoilija.
Steen on uransa aikana pelannut yli 450 ottelua Ruotsin korkeimmalla sarjatasolla sekä voittanut Ruotsin mestaruuden vuonna 2007.
Myös Steenin isoveli Calle on pelannut jääkiekkoa Ruotsin korkeimmilla sarjatasoilla.
Pelaajaura > Junioriura ja Allsvenskan

Steen on Sollentuna HC:n kasvatti. Hän kuitenkin siirtyi myöhemmin Hammarby IF:n junioreihin, joissa hän pelasi kaudella 1999–2000 SuperElitissä 32 ottelua tehoilla 12+16=28. Saman kauden aikana hän pääsi myös tekemään ammattilaisdebyyttinsä Hammarbyn edustusjoukkueessa, jonka riveissä hän pelasi kolme ottelua Ruotsin toiseksi korkeimmalla sarjatasolla Allsvenskanissa.
Kaudella 2000–2001 Steen onnistui vakiinnuttamaan paikkansa edustusjoukkueessa, jossa hän pelasi 40 runkosarjaottelua tehoilla 7+13=20. Joukkue pääsi kauden päätteeksi karsimaan paikasta Elitserienissä. Steen pelasi kymmenessä ottelussa saaden tilastoihinsa kaksi syöttöpistettä. Kaudella 2001–2002 Steen pelasi neljä viimeistä junioritason otteluaan tehden neljä maalia ja neljä syöttöpistettä. Allsvenskanissa hän pelasi 40 ottelua tehoin 7+14=21.
Kolmen Hammarbyssa pelatun kauden jälkeen Steen siirtyi kaudeksi 2002–2003 Allsvenskanissa pelanneeseen Bofors IK:n joukkueeseen. Ensimmäisellä kaudellaan uudessa joukkueessa Steen pelasi 41 runkosarjaottelua tehoin 13+20=33. Kahdessa Elitserienin karsintaottelussa hän teki yhden maalin. Toisella Bofors-kaudellaan Steen oli joukkueen sisäisen pistepörssin ensimmäinen tehtyään 46 ottelussa tehot 8+33=41. Viiden karsintaottelun aikana hän teki yhden maalin sekä viisi syöttöpistettä.
Steen pelasi kaudella 2004–2005 viimeiset ottelunsa Bofors IK:n joukkueessa. Hän pelasi 39 ottelua ollen toista kertaa peräkkäin joukkueensa paras pistemies tehoilla 14+33=47. Hänelle kertyi 108 rangaistusminuuttia. Hän oli Allsvenskanin eniten syöttöpisteitä kerännyt pelaaja.
Pelaajaura > Elitserien/SHL

Steen siirtyi Boforsista loppukaudeksi maan korkeimmalle sarjatasolle Elitserieniin Färjestads BK:n joukkueeseen. Steen debytoi pääsarjatasolla pelaten kahdeksan runkosarjaottelua, joissa teki kaksi maalia ja kaksi syöttöpistettä. Färjestads eteni pudotuspeleihin, joissa Steen teki 15 ottelussa yhden maalin sekä yhden syöttöpisteen. Lisäksi hänelle kertyi 26 rangaistusminuuttia. Kauden päätteeksi Färjestads sai hopeaa ja Steen valittiin Elitserienin vuoden tulokkaaksi.
Ensimmäiseksi kokonaiseksi kaudekseen pääsarjatasolla, 2005–2006, Steen siirtyi Leksands IF:ään, jossa pelasi 44 ottelua tehoin 8+13=21. Joukkue jäi kauden päätteeksi karsintaan, jossa Steen pelasi kymmenessä ottelussa.
Steen siirtyi kaudeksi 2006–2007 MODO Hockey. Hän pelasi 55 runkosarjaottelua tehden edelliskauden tapaan tehot 8+13=21. Hän pelasi 20 pudotuspeliottelussa, joissa teki kaksi maalia sekä antoi neljä maaliin johtanutta syöttöä. Hänelle kertyi 40 rangaistusminuuttia. MODO voitti kauden  päätteeksi Ruotsin mestaruuden. Steen jatkoi MODOssa myös seuraavien kolmen kauden ajan pelaten yli 50 ottelua kaudessa.
Pelattuaan neljä vuotta MODOssa, Steen siirtyi kaudeksi 2010–2011 AIK IF:ään. Ensimmäisellä kaudellaan uudessa seurassa hän teki 52 ottelussa tehot 10+18=28. Lisäksi hän pelasi kahdeksan pudotuspeliottelua antaen kaksi maaliin johtanutta syöttöä. Kaudella 2012–2013 Steen pelasi 55 ottelussa tehoin 7+10=17. Hän istui 26 rangaistusminuuttia. Steen pelasi viimeisen kautensa AIK:ssa ja SHL:ssä 2013–2014. Hän pelasi 52 runkosarjaottelua, joissa teki kahdeksan maalia ja yhteensä 24 tehopistettä. Kauden päätteeksi AIK joutui karsimaan paikastaan. Steen pelasi seitsemän karsintaottelua, joissa sai kaksi syöttöpistettä.
Pelaajaura > Takaisin Allsvenskaniin

Steen siirtyi kaudeksi 2014–2015 Allsvenskanissa pelanneeseen VIK Västerås HK:hon. Hän pelasi kauden aikana vain 19 runkosarjaottelua. Niissä hän teki viisi maalia ja seitsemän syöttöpistettä.
Steen pelasi Västeråsissa vain yhden vuoden ajan, jonka jälkeen siirtyi kaudeksi 2015–2016 takaisin AIK:hon. Hän pelasi kauden aikana AIK:ssa 41 ottelua, joissa hän teki kolme maalia sekä 22 syöttöpistettä eli yhteensä 25 tehopistettä. Hänelle kertyi 28 jäähyminuuttia.
Oscar Sundh

| Oscar Sundh |
| --- | --- |

Henkilötiedot
Syntynyt: 22. lokakuuta 1986 (ikä 37) Uppsala, Ruotsi
Kansalaisuus:   Ruotsi
Jääkiekkoilija
Pelipaikka:  vasen laitahyökkääjä
Maila:  vasen
Pituus:  189 cm
Paino:  92 kg
Seura
Seura:  HV71
Sarja:  SHL
Pelinumero:  13
Pelaajaura
Pääsarjaura:  2003–
Aik. seurat:  Almtuna IS (Allsv.) Djurgårdens IF (SEL) Timrå IK (SEL) Luleå HF (SHL) Linköpings HC (SHL)
Nils Oscar Sundh (s. 22. lokakuuta 1986 Uppsala, Ruotsi) on ruotsalainen jääkiekkoilija, joka pelaa SHL-joukkue HV71:ssä. Hän on pelipaikaltaan vasen laitahyökkääjä. Elite Prospects -sivuston mukaan Sundhin vahvuuksiin kuuluu luistelu, koko, voima, intensiteetti, aggressiivisuus, kiekonkäsittely, rannelaukaus, kahden suunnan pelaaminen ja asenne.